b'\n_START_ARTICLE_\nConcord, Kalifornija\n_START_SECTION_\nPovijest\n_START_PARAGRAPH_\nDoline sjeverno od planine Mount Diablo bile su naseljene Miwok Indijancima, koji su lovili sjevernoameri\xc4\x8dkog jelena te ribu u brojnim potocima koji teku s planina prema oceanu. Godine 1772. u podru\xc4\x8dju su se pojavili \xc5\xa1panjolski istra\xc5\xbeiva\xc4\x8di, ali je naselje osnovano tek 1869. pod imenom Todos Santos (Svi sveti), inicijativom zemljoposjednika Salvia Pacheca. Po\xc5\xa1tanski je ured otvoren 1872., a naselje se nastavilo razvijati. Okolno je podru\xc4\x8dje plodno te su se uzgajali orah, gro\xc5\xbe\xc4\x91e, \xc5\xbeitarice, raj\xc4\x8dica i druge kulture._NEWLINE_Status grada Concord ima od 1905. godine.'